**Virumaa Rannakalurite Ühing**

**Juhatuse koosoleku PROTOKOLL**

**Toimumiskoht:** Sadama 2, Võsu, Vihula vald, Lääne-Virumaa

**Kuupäev:** 21.01.2016 .a.

Koosolek algas kell 14.00

Koosolek lõppes kell 15.15

**Osalejad:** Hanno Nõmme, Jüri Kiik, Mari Sepp, Peeter Pokkinen, Raim Sarv, Valdek Kilk, Olavi Kasemaa, Iraida Tšubenko, Janika Saar

Koosolekul osales VRKÜ tegevjuht Lembo Pikkamäe ja VRKÜ juhatuse assistent

Reili Soppe

**Koosoleku juhataja:** Mari Sepp

**Protokollija**: Reili Soppe

**Päevakord:**

1. VRKÜ hankekorra kinnitamine ning hankeplaani koostamine

Juhatus kinnitas ühehäälselt koosoleku päevakorra.

**Päevakorra punktide arutelu:**

**1.** VRKÜ hankekorra kinnitamine ning hankeplaani koostamine

1.1 L. Pikkamäe selgitas juhatuse liikmetele, et kalanduse algatusrühmad on käesoleval perioodil meetme määruse alusel riigihankekohuslased. Sellega seosest tuleb ühingul vastu võtta hankekord (Lisa 1) ning see kodulehele üles panna. Hankekorra koostab iga algatusrühm ise, järgides riigihankeseadust ning meetme määrusest tulevaid nõudeid. Olulist tähelepanu peame tulevikus pöörama alla lihthanke piirmäära jäävate hangetele, kus eeldatav hankelepingu maksumus ilma käibemaksuta on:

1) asjade ostmise, üürimise, rentimise ja liisimise ning teenuste tellimise korral alla 10000 euro;

2) ehitustööde tellimise korral alla 30 000 euro;

3) ideelahenduste tellimise korral alla 10 000 euro;

Alla lihthanke piirmäära jääva hanke korraldamise otsustab Ühingu töötaja, kui hankelepingu eeldatav maksumus ilma käibemaksuta ei ületa 10 000 eurot. Muudel juhtudel (ehitustöö tellimisel) alla 30 000 euro otsustab Ühingu juhatus. Asjade ostmise, üürimise, rentimise, liisimise ja teenuste tellimise ning ehitustööde tellimise korral alla 2000 euro (ilma käibemaksuta) teeb eduka pakkumuse otsuse Ühingu töötaja ning järgib raha säästliku ja otstarbeka kasutamise põhimõtteid, et saavutada hanke eesmärk mõistliku hinnaga. Sealjuures võib teha kulusid ühe hinnapakkumuse, turuuuringu või raamlepinguga. Kui hanke eeldatav maksumus on üle 2 000 euro ilma käibemaksuta tuleb valida konkurentsi olemasolu korral võimalusel vähemalt kolm pakkujat ja teha neile ettepaneku pakkumuse esitamiseks.

Ettepanek: Kinnitada VRKÜ hankekord

Hääletati: 9 poolt, 0 vastu, 0 erapooletut

**Otsustati**: hääletamise tulemusena kinnitada MTÜ Virumaa Rannakalurite Ühingu hankekord esitatud kujul.

1.2 L.Pikkamäe: Vastavalt kinnitatud hankekorrale tuleb kinnitada meil hankeplaan (Lisa 2).

Plaanitavad hanked jäävad tehtud turuuuringute alusel kõik alla lihthanke piirmäära ning seega tuleb asjade ja teenuste otsmiseks võtta vajadusel hinnapakkumised. Hankekorra alusel võime me vajadusel oma hankeplaani hiljem täiendada.

Ettepanek: kinnitada VRKÜ 2016 a hankeplaan

Hääletati: 9 poolt, 0 vastu, 0 erapooletut

**Otsustati**: hääletamise tulemusena kinnitada MTÜ Virumaa Rannakalurite Ühingu 2016 a hankeplaan.

Lisa 1 Virumaa Rannakalurite Ühingu MTÜ hankekord

Lisa 2 Virumaa Rannakalurite Ühing MTÜ 2016. A hankeplaan

Mari Sepp Reili Soppe

Koosoleku juhataja Protokollija